সাইবার জালিয়াতির ঘটনায় অভিযোগকারীদের টাকা ফেরাল পুলিশ!

ওয়েব ডেস্ক : রাজ্যে প্রতারণার ঘটনা বেড়ে চলেছে। বিভিন্ন ক্ষেত্রে বহু সাধারণ মানুষ প্রতারিতদের কাছে প্রতারণার (Scam) শিকার হয়ে থাকেন। তবে এই সব ঘটনায় শিকার হওয়া ব্যক্তিদেরকে চুরি হওয়া টাকা ফিরিয়ে দিল পুলিশ (Police)। ঘটনায় গ্রেফতার করা হয়েছে ২৫ জনকে।

জানা গিয়েছে, সাইবার জালিয়াতির ১ কোটি ১৭ লক্ষ টাকা উদ্ধার করে অভিযোগকারীদের হাতে তুলে দিয়েছে মুর্শিদাবাদ (Murshidabad) সাইবার ক্রাইম থানার পুলিশ। গত তিন মাসে মুর্শিদাবাদ জেলায় ২১১ টি সাইবার প্রতারণার (Cyber Scam) মামলা ঘটেছিল। তদন্ত নেমে মোট ২৫ জনকে গ্রেফতার করেছে পুলিশ। ৫২ জনের প্রতারিত হওয়া টাকা উদ্ধার করতে পেরেছে সাইবার ক্রাইম পুলিশ।

আরও খবর : বাংলাদেশ থেকে পেট্রাপোল সীমান্ত দিয়ে ভারতে প্রবেশ করল ইলিশ বোঝাই ট্রাক

বুধবার বহরমপুরের জেলা পুলিশ (Police) সুপারের কনফারেন্স হলে অনুষ্ঠানের মধ্য দিয়ে মোট ১ কোটি ১৭ লক্ষ ৬ হাজার টাকা তুলে দেওয়া হয় অভিযোগকারীদের হাতে। অভিযোগকারীরা জানিয়েছেন, তারা কেউ জমি রেজিস্ট্রি করতে গিয়ে প্রতারিত হয়েছেন, কেউ বা অনলাইনে গেম খেলতে গিয়ে প্রতারিত হয়েছেন, আবার কেউ বেশি মুনাফার লোভে লক্ষ লক্ষ টাকা দিয়ে প্রতারিত হয়েছেন।

অধিকাংশ সেই টাকা উদ্ধার করে তাদের হাতে তুলে আজ তুলে দেওয়া হয় বলে খবর। মুর্শিদাবাদ জেলা অতিরিক্ত পুলিশ সুপার রাস প্রিত সিং এবং অন্য এক অতিরিক্ত পুলিশ সুপার মজিদ খান সহ অন্যান্য পুলিশ আধিকারিকরা উপস্থিত হয়ে মুর্শিদাবাদ জেলার প্রতারিত ব্যক্তিদের হাতে চেক তুলে দিলেন।